Comerç edita el catàleg de Nadal per promocionar l’economia local
21/12/2017

# Comerç edita el catàleg de Nadal per promocionar l’economia local

[![El regidor Carles Martí con el catálogo de Navidad](/images/noticias/2017/12/catalgo-marti.jpg)](/images/noticias/2017/12/catalgo-marti.jpg)

21.12.2017

La regidoria que dirigix Carles Martí ha editat el “Catàleg de Nadal”, on els comerços de proximitat anuncien els seus productes estrella per a que els xiquets i xiquetes puguen triar els regals que demanaran al Pare Noel i Reis Mags

Dins la campanya “Nadal a Paterna” de dinamització del comerç duta a terme per l’ajuntament de Paterna, està també l’edició del “Catàleg de Nadal”. Una guia, on tant els xiquets i xiquetes paterneres com els adults podran inspirar-se per escollir els seus regals de Nadal. El catàleg està dividit en diferents categories per a facilitar la recerca de regals amb diferents seccions com ara, llar, mascotes, joguets, etc. A més, també s'inclou la programació d'activitats nadalenques que durant les setmanes vinents ompliran els carrers de Paterna d'entreteniment per a grans i menuts. El mercat municipal compta amb un apartat especial de dos pàgines on es promocionen els productes que els i les paterneres podran consumir en estes dates festives.

Enguany, a més, les activitats culturals per als més menuts també es desplaçaran als diferents barris de Paterna portant teatre i cinema en valencià als centres culturals de Lloma Llarga, la Canyada i la Coma, gràcies a la regidoria de promoció del valencià.

Entre les activitats programades enguany, també estan les “miniactuacions” representacions teatrals i lectura de relats en versió mini que es representaran en diferents comerços de Paterna.

Per altra banda, tots aquells que demanen els seus regals als Reis Mags, també tindran oportunitat de rebre'ls en mà de Gaspar, Melcior i Baltasar a la porta de l'ajuntament si han resultat guanyadors del sorteig especial de reis que es farà amb totes aquelles persones que hagen encomanat els regals de Reis al comerç local.